Neuvoston asetus (ETY) N:o 749/69, annettu 22 päivänä huhtikuuta 1969, asetusten (ETY) N:o 1014/68 ja (ETY) N:o 986/68 muuttamisesta eläinten ruokintaan käytettävän rasvattoman maidon ja rasvattoman maitojauheen osalta



Virallinen lehti nro L 098 , 25/04/1969 s. 0001 - 0002

Kreikank. erityispainos: Luku 03 Nide 4 s. 0118

Espanjank. erityispainos: Luku 03 Nide 3 s. 0091

Portugalink. erityispainos: Luku 03 Nide 3 s. 0091

Suomenk. erityispainos Alue 3 Nide 2 s. 0188

Ruotsink. erityispainos Alue 3 Nide 2 s. 0188



NEUVOSTON ASETUS (ETY) N:o 749/69, annettu 22 päivänä huhtikuuta 1969, asetusten (ETY) N:o 1014/68 ja (ETY) N:o 986/68 muuttamisesta eläinten ruokintaan käytettävän rasvattoman maidon ja rasvattoman maitojauheen osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 7 artiklan 4 kohdan ja sen 10 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 804/68 7 artiklan 2 kohdan toisessa alakohdassa säädetään, että sellaisen rasvattoman maitojauheen osalta, jota ei voi myydä tavallisilla edellytyksillä maidon markkinointivuoden aikana, voidaan toteuttaa erityistoimenpiteitä, mainitut edellytykset täyttyvät; itse asiassa rasvattoman maitojauheen tuotanto on kasvanut enemmän kuin markkinoiden tarjoamat mahdollisuudet myydä sitä ihmisravinnoksi ja vasikoiden rehuksi; vienti kolmansiin maihin on mahdollista ainoastaan rajoitetusti ja korkeiden tukien avulla; tästä syystä on suotavaa sallia interventiotoimenpiteiden kohteena olleen rasvattoman maitojauheen käyttäminen sikojen ja siipikarjan rehuksi vahvistamalla erityinen myyntihinta, rehuksi tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetussa neuvoston asetuksessa (ETY) N:o 986/68(2), muun muassa 2 artiklan 1 kohdan a alakohdassa säädetään, että meijerissä tuotetulle ja käsitellylle rasvattomalle maidolle myönnetään tukea ainoastaan, jos se on muunnettu suhteessa muunlaiseen rasvattomaan maitoon määriteltäviä yksityiskohtaisia sääntöjä noudattaen, ja Saksassa on aikaisemmin denaturoimisen asemesta toteutettu menestyksekkäästi hallinnollinen valvonta, joka antaa vastaavat takeet; on syytä pelätä, että velvoite denaturoida laskee huomattavasti nestemäisen rasvattoman maidon myyntiä tiloille mainitussa jäsenvaltiossa; rasvattoman maitojauheen tarjonta lisääntyisi entisestään ja tästä syystä ylijäämiä syntyisi enemmän; tällaisen kehityksen välttämiseksi Saksalle olisi annettava lupa myöntää tukea meijerissä tuotetulle ja käsitellylle rasvattomalle maidolle, jota koskisi hallinnollinen valvonta ja joka antaa denaturointia vastaavat takeet, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1014/68(3) 5 artiklaan 3 kohta seuraavasti: "3. Markkinointivuodeksi 1968/1969 voidaan kuitenkin säätää muu myyntihinta ennen 1 päivää huhtikuuta 1969 varastoon tulleelle rasvattomalle maitojauheelle, joka käytetään sioille tai siipikarjalle tarkoitettujen rehuseosten valmistukseen." 2 artikla Lisätään asetuksen (ETY) N:o 986/68 2 artiklan 1 kohdan a alakohtaan seuraavasti: "näistä säännöksistä poiketen Saksan liittotasavallalle annetaan lupa olla soveltamatta markkinointivuonna 1969/1970 muuntamista koskevaa sääntöä, jos rasvatonta maitoa koskee hallinnollinen valvonta, joka antaa denaturointia vastaavat takeet;". 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä huhtikuuta 1969. Neuvoston puolesta Puheenjohtaja J. P. BUCHLER (1) EYVL N:o L 148, 28.6.1968, s. 13 (2) EYVL N:o L 169, 18.7.1968, s. 4 (3) EYVL N:o L 173, 22.7.1968, s. 4